ORDE do 28 de decembro de 2009 pola que se modifica a adscrición de determinadas fundacións de interese galego, e se ordena a súa readscrición ás consellerías competentes para o exercicio das funcións de protectorado.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/02/2010

O Decreto 79/2009, do 19 de abril, polo que se establece a estrutura orgánica da Xunta de Galicia, e o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, modifican a distribución de competencias entre os distintos órganos, o que ocasiona a necesidade de readscribir determinadas fundacións de interese galego ao protectorado das consellerías con competencias na materia obxecto dos fins fundacionais, con base nos seguintes feitos:
Primeiro.-Con data do 30 de novembro de 2009, a Consellería de Cultura e Turismo solicita a readscrición das fundacións clasificadas como de interese deportivo á Consellería de Presidencia, Administracións Públicas e Xustiza, por pasar a depender a Secretaría Xeral para o Deporte da Presidencia da Xunta de Galicia, con dependencia funcional da dita consellería.
As fundacións obxecto de readscrición á Consellería de Presidencia, Administracións Públicas e Xustiza son as seguintes:
Fundación Celta de Vigo, Fundación Deporte Galego, Fundación Náutico-Deportiva Rías do Sur, Fundación Pazo Universitario Provincial, Fundación Vigo en Deporte, Fundación Universitario de Ferrol, Fundación Educación e Deporte de Santiago de Compostela Fedesa, Fundación Rácing Club Ferrol, Fundación Arousa Cup, Fundación José Ron Neira, Fundación Campus Stellae, Fundación Deportiva y Social de Galicia, Grupo Breogán, Fundación Oira Futuro, Fundación Baloncesto de Galicia, Fundación Compostela Deporte, Fundación Deporte en Lalín, Fundación Deportiva Municipal A Illa de Arousa, Fundación Nino Mirón Pontevedra Club de Fútbol, Fundación Ciclismo Galego, Fundación Azkar Lugo, Fundación Educación, Deporte y Salud (FEDYS), Fundación USC-Deportiva, Fundación Pablo Borreguero Sanmartín, Fundación Óscar Pereiro.
Segundo.-A atribución de competencias en materias de traballo e asistencia social á Consellería de Traballo e Benestar, de conformidade co Decreto 335/2009, do 11 de xuño, polo que se establece a súa estrutura orgánica, motiva que asuma a dita consellería as funcións de protectorado de todas as fundacións que na estrutura orgánica precedente estaban adscritas aos protectorados de Vicepresidencia da Igualdade e do Benestar e da Consellería de Traballo.
Terceiro.-A comisión integrada polos secretarios xerais de todas as consellerías, na súa reunión de 15 de decembro de 2009, emite informe favorable de readscrición das fundacións ás cales se refiren os puntos precedentes, á Consellería de Presidencia, Administracións Públicas e Xustiza, e á Consellería de Traballo e Benestar, respectivamente, ás cales polas súas competencias lles corresponde o exercicio das funcións de protectorado.
Consideracións legais:
Primeira.-O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26º do Estatuto de autonomía para Galicia outórgalle a esta comunidade autónoma competencia exclusiva sobre o réxime das fundacións de interese galego.
Segunda.-De conformidade co establecido no artigo 7.2º do Decreto 15/2009, polo que se aproba o Regulamento do rexistro de fundacións de interese galego, en relación co Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, correspóndelle á Consellería de Presidencia, Administracións Públicas e Xustiza a clasificación das fundacións de interese galego e a súa adscrición ás consellerías competentes para o exercicio das funcións de protectorado.
Terceira.-De conformidade coa proposta realizada pola Comisión de Secretarios Xerais na súa reunión do día 15 de decembro de 2009, e considerando que se cumpren as condicións establecidas na normativa vixente, concretamente na Lei 12/2006, do 1 de decembro, de fundacións de interese galego, no Decreto 14/2009, do 21 de xaneiro, polo que se aproba o Regulamento de fundacións de interese galego, e o Decreto 15/2009, de 21 de xaneiro, polo que se aproba o Regulamento do Rexistro de Fundacións de Interese Galego, así como nas demais normas de desenvolvemento e de xeral aplicación,
DISPOÑO:
1. Adscribir ao protectorado da Consellería de Presidencia, Administracións Públicas e Xustiza as fundacións enunciadas no feito primeiro desta orde.
2. Adscribir ao protectorado da Consellería de Traballo e Benestar todas as fundacións que na estrutura orgánica precedente estaban adscritas aos protectorados de Vicepresidencia da Igualdade e do Benestar e da Consellería de Traballo.
3. A instrumentalización destas disposicións efectuarase mediante o traslado material da documentación e datos inscritos na sección do rexistro do protectorado de orixe e recepción polo órgano competente da consellería a que se readscribe.
Contra esta orde, que pon fín á vía administrativa, pode interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo de un mes, segundo o disposto na Lei 30/1992, do 26 de novembro, de rexime xurídico das administracións públicas e do procedemento administrativo común.
Santiago de Compostela, 28 de decembro de 2009.
Alfonso Rueda Valenzuela
Conselleiro de Presidencia, Administracións Públicas e Xustiza